 ОБЩИНСКА ИЗБИРАТЕЛНА КОМИСИЯ 0103 БЛАГОЕВГРАД

град Благоевград, 2700, площад „Георги Измирлиев“ 1, сграда на общинска администрация, ет.5,зала 509

ПРОТОКОЛ № 35-МИ / 14.03.2024г

На **14 март 2024 г. от 18:00** часа се проведе заседание на Общинската избирателна комисия Благоевград, при следния

Д н е в е н р е д:

1. Доклад по касационна жалба от Петър Андонов
2. Разни

**ПРИСЪСТВАТ:**

1. Елеонора Атанасова - зам.-председател
2. Милена Велкова - зам.-председател
3. Пенка Ичева - зам.-председател
4. Мустафа Сирачки - зам.-председател
5. Йорданка Борисова - секретар
6. Чавдар Цонев – член
7. Мария Данчова - член
8. Мая Драгиева - член
9. Елена Панчева - член
10. Божидар Неновп - член

**ОТСЪСТВАЩИ**: Мартин Бусаров-председател

Заседанието бе открито в 18:00 ч. и председателствано от Елеонора Атанасова - зам.-председател

Елеонора Атанасова: Колеги, откривам заседанието на ОИК Благоевград.

Предлагам на вниманието Ви дневния ред. Имате ли предложения за изменение?

Няма предложения.

Елеонора Атанасова:

Уважаема ОИК,

Докладвам ви постъпила касационна жалба от Петър Владимиров Андонов, с наш вх.№563-МИ/11.03.2024 г. Същата е срещу Решение №406 от 07.02.2024 г., по описа на АС – Благоевград.

Получихме жалбата по-късно, тъй като същата не е била приподписана от адвокат.

Ние като комисия имаме право да изкажем становище по нея.

Визираното лице жали в качеството си на обявен за избран за общински съветник в ОС – Благоевград с Решение №276-МИ/31.10.2023 г. Същият сочи, че не е уведомен и не му е предоставен препис относно жалба от Ваня Кръстева Алексиева – кандидат за общински съветник от МК “ВМРО – БНД (Бългасрки гласъ)”., което счита за процесуално нарушение и води до незаконосъобразност на постановения съдебен акт.

Колеги, моето лично мнение е, че трябва да дадем становище по горепосочената жалба, за да имаме огледални действия спрямо двамата касационни жалбоподатели по визираното дело с цел равнопоставеност.

Мая Драгиева: Колеги, аз иксам да допълня, че жалбата от Петър Владимиров Андонов е неоснователна. Посочвам, че твърдението му в нея не почива на фактите. Същият беше представляван от адвокат още от първото по делото заседание. И твърдението, че не е запознат, че има жалба от каддидат от неговата листа, не е вярно.

Елеонора Атанасова:

Предлагам да гласуваме протколно решение №1 от 14.03.2024 г., с което ОИК Благоевград решава да се изготви становище по жалбата на Петър Владимиров Андонов срещу Решение №406/07.02.2024 г. по дело 1047/2023г. На АС - Благоевград.

ГЛАСУВАЛИ 10 члена на ОИК, ЗА гласуват 10 члена, ПРОТИВ няма.

Колеги, приехме протоколно решение №1 от 14.03.2024 г. в 18:25 часа.

Закривам заседанието.

=============================================================================================

Зам.-председател ОИК : /п/ Секретар ОИК : /п/